રાજકોટ શહેર અને જિલ્લામાં એક તરફ નવરાત્રીના તહેવારોની ઉજવણી ઉમંગભેર થઇ રહી છે ત્યારે ઉપલેટામાં પોરબંદર હાઇવે પર આવેલી એક ખાનગી સ્કૂલમાં મળી આવેલા પાર્સલ બોમ્બથી ભારે દોડધામ મચી ગઇ હતી. ૧ર ઓકટોબરના રોજ સ્કૂલમાં આવેલા આ પાર્સલ તરફ ઠેઠ બે દિવસ પછી સંચાલકનું ધ્યાન ગયું અને પછી ખૂબ જ ગુપ્ત રીતે રાખેલી પાર્સલ બોમ્બ મળ્યાની વિગત બુધવારે સવારે જાહેર થતાં જ પોલીસ તંત્રના ઉચ્ચ અધિકારીઓ, રાજકોટ-જૂનાગઢ બોમ્બ ડિસ્પોઝલ સ્કવોડ સહિત પહોંચીને આ શકિતશાળી પાર્સલ બોમ્બને ડીફયુસ કર્યો હતો.